Մարիա Կոլեսնիկովա

Մարիա Ալեքսանդրովնա Կոլեսնիկովա (; ), բելառուս ֆլեյտահար, մանկավարժ և քաղաքական ակտիվիստ, 2020 թվականի Բելառուսի Հանրապետության նախագահի ընտրություններում Վիկտոր Բաբարիկոյի շտաբի համակարգող։ Սվետլանա Տիխանովսկայայի միավորված շտաբի ներկայացուցիչ և Բելառուսական ընդդիմության համակարգող խորհրդի նախագահության անդամ։

Կենսագրություն 
Մարիա Կոլեսնիկովան ծնվել է 1982 թվականի ապրիլի 24-ին Մինսկում։ Ավարտել է Բելառուսի պետական երաժշտական ակադեմիան՝ ֆլեյտահար և դիրիժոր մասնագիտությամբ։

17 տարեկանից ի վեր ֆլեյտա է դասավանդել Մինսկի գիմնազիայում։ Ֆլեյտա է նվագել օպերային թատրոնում, Բելառուսի Հանրապետության ազգային ակադեմիական համերգասրահում՝ Մ. Յ. Ֆինբերգի ղեկավարությամբ, ինչպես նաև Բելառուսի Հանրապետության նախագահական նվագախմբում։

2007 թվականին տեղափոխվել է Գերմանիա, սովորել է Շտուտգարտի երաժշտության բարձրագույն դպրոցում՝ հին և ժամանակակից երաժշտության ֆակուլտետներում։

2010-ական թվականներին ակտիվ համերգային գործունեություն է ծավալել և միջազգային մշակութային նախագծեր է կազմակերպել Գերմանիայում և Բելառուսում, որոնց թվում է «Երաժշտության դասեր մեծահասակների համար» խորագրով դասախոսությունների շարքը։

12 տարիների ընթացքում՝ 2007-2019 թվականներին ապրել է Գերմանիայում, իսկ Բելառուսում եղել է միայն անցումով։ 2017 թվականին հանդես է եկել որպես Artemp ստեղծագործական միավորման հիմնադիրներից մեկը, որը ժամանակակից արվեստի բնագավառում տարբեր միջոցառումներ է անցկացրել։

Ok16 մշակութային հաբի (կենտրոնի) գեղարվեստական տնօրենն է։

Քաղաքական կարիերա 
2020 թվականին Կոլեսնիկովան գլխավորել է Վիկտոր Բաբարիկոյի շտաբը, որն առաջադրվել է Բելառուսի Հանրապետության նախագահի պաշտոնում 2020 թվականի օգոստոսի 9-ի ընտրություններում։

Հուլիսի 16-ին Վիկտոր Բաբարիկոյի (Մարիա Կոլեսնիկովա), Վալերի Ցեպկալոյի (Վերոնիկա Ցեպկալո) և Սվետլանա Տիխանովսկայայի շտաբերի ղեկավարները հայտարարել են միավորման մասին։

Օգոստոսի 8-ի երեկոյան Կոլեսնիկովային ձերբակալել է ոստիկանությունը, սակայն մի քանի րոպե անց նա ազատ է արձակվե։ Դա բացատրվել է դրանով, որ «նրան շփոթել են»։

Կոլեսնիկովան ակտիվորեն մասնակցում է Բելառուսի բազմաթիվ հանրահավաքներին։ Բացի այդ՝ նա դիմել է գործարանների աշխատակիցներին, պաշտոնյաներին, դիվանագետներին, ուժային կառույցներին և հեռուստատեսության աշխատակիցներին և հրավիրել է նրանց շարունակել միանալ բողոքին։

Օգոստոսի 18-ին ընդգրկվել է Բելառուսական ընդդիմության համակարգող խորհրդի հիմնական կազմում, իսկ օգոստոսի 19-ին ընտրվել է նրա նախագահության կազմում։

Օգոստոսի 31-ին Կոլեսնիկովան հայտարարել է «Վմեսծե» (, թարգ․՝ Միասին) քաղաքական կուսակցության ստեղծման մասին։

Սեպտեմբերի 7-ին անհայտ անձինք առևանգվել են Կոլեսնիկովային Մինսկի կենտրոնում։ Սեպտեմբերի 8-ի առավոտյան տեղեկություն է հայտնվել այն մասին, որ Մարիա Կոլեսնիկովային փորձել են Բելառուսից բռնի արտաքսել Ուկրաինա, սակայն նա պատռել է իր անձնագիրը և կրկին ձերբակալվել։

Բելառուսի պետական սահմանային կոմիտեն հայտարարել է, որ Համակարգող խորհրդի անդամներ Մարիա Կոլեսնիկովան, Իվան Կրավցովը և Անտոն Ռոդնենկովը առավոտյան ժամը 4-ին հատել են Ուկրաինայի հետ սահմանը։ Զուգահեռաբար բելառուսական պետական զանգվածային լրատվամիջոցները հայտնել են, որ Կրավցովը և Ռոդնենկովը «այս գիշեր փախել են արտասահման», իսկ Կոլեսնիկովան ձերբակալվել է։

Սեպտեմբերի 9-ին Մարիա Կոլեսնիկովայի հայրը հայտնել է, որ իր դուստրը ձերբակալվել է։ Նա այդ մասին հայտնել է TUT.BY գործակալությանը։ Կոլեսնիկովան գտնվում է Մինսկի Վոլոդարսկու փողոցին գտնվող № 1 քննչական մեկուսարանում։

Անձնական կյանք 
Մարիայի մայրը մահացել է 2019 թվականին։ Նրա ծնողները կրթությամբ ճարտարագետներ են։ Հայրը՝ Ալեքսանդր Կոլեսնիկովը ծառայել է սուզանավում, դասավանդել է Ավիացիոն քոլեջում, զբաղվել է բիզնեսով։ Քույրը՝ Տատյանա Խոմիչը բիզնես վերլուծաբան է, սակայն զբաղվում է նաև երաժշտությամբ, երգել է «Չարաձեյ» ռոք օպերայում Ռոման Օռլովի նախագծում։

Տես նաև 
 Սերգեյ Տիխանովսկի
 Սվետլանա Տիխանովսկայա
 Սվետլանա Ալեքսիևիչ

Ծանոթագրություններ 

 
Երաժիշտներ այբբենական կարգով
Բելառուսի կին քաղաքական գործիչներ
21-րդ դարի կին քաղաքական գործիչներ
Բելառուս երաժիշտներ
Գերմանիայի համալսարանների կամ քոլեջների շրջանավարտներ
21-րդ դարի քաղաքական գործիչներ